ઓબ્વિયસલી, અમિતાભ અને રિશિ કપૂરને સાથે બથોડાં લેતાં જોવા ગમે જ, પરંતુ એમની પાસેથી લેવાયેલી એક્ટિંગ કંઈક અંશે કૃત્રિમ લાગે છે. હા, એક્ટિંગમાં જિમિત ત્રિવેદીએ બરાબર મજા કરાવી છે. એની ડાયલોગ ડિલવરી ‘ગુજ્જુભાઈ ધ ગ્રેટ’ના એના પાત્ર ‘બકુલ બૂચ’ જેવી જ છે, છતાં એનું કોમિક ટાઈમિંગ એકદમ મસ્ત છે. વધુ એક ઉમદા ગુજરાતી અદાકાર ધર્મેન્દ્ર ગોહિલ દેખાય છે, પણ એમના ભાગે ટાંકણીના ટોપકા જેવડા જજમેન્ટલ રોલના ભોગ, સોરી, ભાગ બનવા સિવાય કશું જ આવ્યું નથી.